Debuxo dun soldado Chouan.
*Sentinela bretón fronte a unha igrexa*, pintura de Charles Loyeux.
**Chouans** ou **chuans** é o nome que tomaron os insurxentes realistas do departamento de Mayenne, ou máis xeralmente de toda a zona noroeste de Francia, ao norte do Loira, na Bretaña, Maine, Normandía e o sur de Anjou (e tamén nos departamentos de Aveyron e Lozère) durante a *chuanería (Chouannerie)*, ao mesmo tempo que as guerras de Vendée.

Tanto os chuanos coma os vendenos do sur do Loira afirmaban formar o *Exército católico e real.*

Descrición
----------

O nome deriva dos líderes que os mandaron, os catro irmáns Chouan, que era o alcume do leñador Jean Cottereau, o primeiro e máis coñecido lexitimista que iniciou a insurrección, e dos seus tres irmáns: François, Pierre, René. Dignos protectores "do trono e do altar", loitaron xunto ao "exército católico e real" no que se chamaba *Chouannerie*, unha guerra contrarrevolucionaria paralela ao levantamento de Vendée, e situada nos departamentos de Bretaña, Mayenne e Normandía, no seu día para restaurar o monarquía absoluta dos Borbóns.

Jean Chouan herdou, como os seus outros irmáns, o alcume de *chouan* ("curuxa" en galó e francés antigo).

A opinión dalgúns historiadores, e en particular do abade Paulouin, que escribiu un libro sobre a insurrección de Chouan titulado *La Chouannerie du Maine et pays adjacents*, é que: *"os sublevados da Sarthe non recibiran o alcume de Chouan, senón que o deron eles a si mesmos, desde o comezo da súa insurrección".*

 Os soldados de Chouan protexen unha parroquia.
A *Chouannerie* estalou na primavera de 1794 e continuou até 1800, opoñéndose primeiro aos xacobinos e despois ao goberno napoleónico.

Historiadores do século XIX, como Savary, Lequinio e, sobre todo, Joseph de Puisaye, que era a persoa máis coñecedora, xa que era o xefe supremo da *Chouannerie*, afirman que os irmáns Chouan deron o seu nome á insurrección que organizaron por primeira vez.

Os líderes chouans máis importantes foron: Jean Chouan (ou Jean Cottereau), Joseph de Puisaye, Georges Cadoudal, Marie Paul de Scépeaux de Bois-Guignot, Aimé Picquet du Boisguy, Louis de Frotté, Louis Auguste Victor de Ghaisne de Bourmont e Jean- Louis Treton.

A morte de Georges Cadoudal, guillotinado en 1804 por tramar un complot para asasinar a Napoleón Bonaparte e restaurar a monarquía absoluta con Carlos X, supuxo o fin definitivo da *Chouannerie*.

Un famoso ilustrador das fazañas da *Chouannerie* foi o pintor académico Charles-Alexandre Coëssin de la Fosse.

Notas
-----

1. ↑  Azé, Jean-Noël (2005-09-01). "Gloire et déboires des chefs chouans mayennais au XIXe siècle". *Annales historiques de la Révolution française* (en francés) (341): 111–133. ISSN 0003-4436. doi:10.4000/ahrf.1632.
2. ↑  "Jean Chouan: definición de Jean Chouan y sinónimos de Jean Chouan (en castelán)". *diccionario.sensagent.com*. Consultado o 2022-04-17.
3. ↑  Azé, Jean-Noël (2007-01-01). "La chouannerie du Maine et pays adjacents. 1793-1799-1815-1832. Avec la biographie de plus de 120 officiers Jean-François Paulouin". *Annales historiques de la Révolution française* (347): 205–206. [*Ligazón morta*]
4. ↑  "Bomba en París; atentado contra Napoleón Bonaparte". *historia.nationalgeographic.com.es*.

Véxase tamén
------------

### Outros artigos

* Tombe à la fille
* Revolución francesa
* Guerras napoleónicas

* Portal:Francia
* Portal:Historia

|  |  |
| --- | --- |
| Control de autoridades | 
* Wd: Q15149813
* BNE: XX53232
* BNF: 119596419
* EBID: ID
* LCCN: sh85024998

 |